उनकी अधिकांश कहानियों का आरम्भ इतिवृत्तात्मक, चित्रात्मक, नाटकीय भूमिका के साथ अलग तरह का होता है| निराला ने कहानी के अंत पर भी ध्यान नहीं दिया, ऐसा लगता है कभी कोई बात, घटना, विचार, ध्यान में आया उसे ही पृष्ठ पर उतार दिया| प्रायः समस्या का समाधान दे दिया गया है| ‘देवी’, ‘राजा साहब को ठेंगा दिखाया’ कहानी इसके अपवाद हैं| ‘राजा साहब को ठेंगा दिखाया’ कहानी से हिंदी साहित्य में आधुनिक जनवादी कहानी की शुरुआत मानी जा सकती है| अधिकांश कहानियाँ कौतुहल जगाए रहती हैं|